इस बच्ची को अस्पताल के बाहर छोड़ कर जाने वाली 14 वर्षीय लड़की की कहानी सुनकर तो शायद आंसू ही आ जाएं। मात्र 14 साल की उम्र. बाप की मारपीट से तंग आकर घर छोड़कर पहुंची नई दुनिया देखने। घर से भाग कर वह लड़की पूजा नामक एक युवती के पास पहुंची जिसने इस लड़कीको अपनी कमाई का जरिया समझ इसे चमड़ी के बाजार में उतार दिया. यहां तक कि मानवीय संवेदनाओं और रिश्तों को तार-तार करते हुए खुद उस युवती के ही पति ने लड़की से कई बार जबरन संबंध बनाए. किशोरी को पूजा ने मुनीरका में एक महिला के घर भेजा था। वहां से किशोरी को अलग-अलग ग्राहकों के पास भेजा जाने लगा. राजकुमार उर्फ दिलशाद का काम किशोरी को ग्राहकों के पास छोडऩा और वहां से लाना होता था। इससे उसकी किशोरी से पहचान हुई. दोनों ने तीन महीने पूर्व मंदिर में शादी कर ली और महिपालपुर गांव में रहने लगे।